
 					PATVIRTINTA
                                                                                      Šakių rajono savivaldybės administracijos
			                     direktoriaus 2021 m. vasario    d.
                                                                                      įsakymu Nr. AT-
                                                                                                   
ŠAKIŲ RAJONO SAVIVALDYBĖS ADMINISTRACIJOS ŠAKIŲ SENIŪNIJOS DARBŲ SKIRSTYTOJO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Šakių seniūnijos darbų skirstytojas yra priskiriama kvalifikuotų darbuotojų pareigybių grupei.
2. Pareigybės lygis – C.
3. Pareigybės paskirtis – prižiūrėti Šakių seniūnijos miesto ir kaimo teritorijų aplinką,  organizuoti skverų, gėlynų, želdinių priežiūrą.
4. Pareigybės pavaldumas – į darbą priima ir atleidžia Šakių rajono savivaldybės administracijos direktorius. Darbuotojas pavaldus seniūnijos seniūnui.

II SKYRIUS 
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas turi atitikti šiuos reikalavimus:
5.1. turėti aukštesnįjį ar specialųjį vidurinį išsilavinimą, įgytą iki 1995 m.;
5.2. turėti B kategorijos vairuotojo pažymėjimą;
5.3. savarankiškai planuoti, organizuoti savo veiklą;
5.4. tiksliai vykdyti pavedamas užduotis;
5.5. būti pareigingam, darbščiam, gebėti bendrauti.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. organizuoja Šakių seniūnijos aplinkotvarkos darbą;
6.2. užtikrina prie Šakių seniūnijos administracinio ir gamybinės paskirties pastatų, priskirtų teritorijų aplinkos priežiūrą;
6.3. prižiūri Šakių miesto ir kaimo teritorijų parkus ir skverus;
6.4. informuoja seniūną apie apšvietimo, šildymo, kanalizacijos, vandentiekio ir kitų įstaigoje esančių negamybinės paskirties sistemų būklę ar atsiradusius gedimus;
6.5. rūpinasi įstaigos baldais, inventoriumi;
6.6. tvarko priskirtų materialinių vertybių apskaitą, užtikrina jų saugumą;
6.7. atsako už priskirtos transporto priemonės eksploataciją;
6.8. iškviečia laiku avarines tarnybas tais atvejais, jeigu gedimą pašalinti negalima savo jėgomis;
6.9. vadovauja darbininkams dirbantiems pagal užimtumo didinimo programą, pasitelktiems visuomenei naudingai veiklai atlikti, asmenims siųstiems dirbti nemokamų viešų darbų už administracines nuobaudas;
6.10. savalaikiai praveda darbo saugos instruktažus, atsako už darbuotojų saugų darbą;
6.11. vykdo kitus seniūno nenuolatinio pobūdžio pavedimus tam, kad būtų užtikrintas seniūnijos funkcijų vykdymas.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.
______________



Susipažinau
 _______________________ 
 (parašas)   
_______________________
(vardas, pavardė)
_________________________
(data)
